《春日有感》
宋代·李孝先

雨敛轻寒淑气回，晓街清霁断浮埃。
风高柳倦终朝舞，岁闰花迟数日开。
归梦每逾千里去，远书新过万山来。
旅情宦况都无赖，强对韶辉殢酒杯。

作者简介：宋宁国府宣城人，字价叔，一作介叔。李含章孙。以荫补太庙斋郎。历虞部员外郎，改朝散郎，通判池、杭二州。力学好修，所交皆当世名士。诗篆琴棋，并登妙品。有《柯山集》。